**ชื่อโครงการ** **การสอนปรับพื้นฐานการเรียนรู้นักเรียนชั้นประถมศึกษาปีที่ ๑  
แผนงาน** วิชาการ

**สอดคล้องกับนโยบาย สพฐ.** ด้านคุณภาพ

ตัวชี้วัดที่ ๓.๒ พัฒนาผู้เรียนให้เกิดสมรรถนะที่เหมาะสมตามช่วงวัย สามารถจัดการตนเอง มีการคิดขั้นสูง มีความสามารถในการสื่อสาร สามารถจัดระบบและกระบวนการทำงานของตนเองและร่วมกับผู้อื่น โดยใช้การรวมพลังทำงานเป็นทีม เป็นพลเมืองที่ดี มีศีลธรรม และอยู่ร่วมกับธรรมชาติและวิทยาการอย่าง ยั่งยืน รวมทั้งมีความจงรักภักดีต่อสถาบันหลักของชาติ ยึดมั่นการปกครองในระบอบประชาธิปไตยอันมีพระมหากษัตริย์ทรงเป็นประมุข

**สอดคล้องกับเป้าประสงค์ สพป.ปข.1** ข้อที่ ๒ ผู้เรียนทุกช่วงวัยในระดับการศึกษาขั้นพื้นฐาน ได้รับโอกาสทางการศึกษาที่เสมอภาค มีคุณภาพตามมาตรฐาน สอดคล้องกับศักยภาพ ให้เป็นผู้มีสมรรถนะและทักษะที่จำเป็นในศตวรรษที่ 21

**สอดคล้องกับกลยุทธ์สถานศึกษา** ที่ ๑ พัฒนาคุณภาพเด็กและผู้เรียน

**สนองมาตรฐานคุณภาพการศึกษา** ที่ ๑ คุณภาพผู้เรียน

**ลักษณะโครงการ** โครงการใหม่

**ผู้รับผิดชอบโครงการ** นางสาววิชชุดา ชูใจ

**ระยะเวลาดำเนินการ** ตุลาคม 2565 ถึง พฤษภาคม 2566

**๑. หลักการและเหตุผล**

ตามพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545 หมวด 4 แนวการจัดการศึกษา มาตรา 22 กำหนดไว้ว่า “การจัดการศึกษาต้องยึดหลักว่าผู้เรียนทุกคนมีความสามารถในการจัดการเรียนรู้และพัฒนาตนเองได้ และถือว่าผู้เรียนสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มศักยภาพ” และการจัดการศึกษาเพื่อให้ผู้เรียนมีคุณภาพนั้น นอกจากผู้เรียนต้องมีคุณธรรมและจริยธรรมที่ดีงามแล้วนั้นความรู้ ก็คือสิ่งที่สถานศึกษาตระหนักและให้ความสำคัญในการช่วยพัฒนาศักยภาพในการเรียนรู้ มีพัฒนาการความก้าวหน้าทางระดับสติปัญญา และจากนโยบายของสำนักงานคณะกรรมการการศึกษาขั้นพื้นฐาน ที่ต้องการให้สถานศึกษาพัฒนายกระดับผลสัมฤทธิ์ทางการเรียนของผู้เรียนให้ผู้เรียนเก่ง ดี และมีความสุข

ดังนั้นการจัดการเรียนการสอนต้องมุ่งเน้นให้ผู้เรียนได้พัฒนาศักยภาพของตนเองอย่าแท้จริง ในการจัดการเรียนการสอนถึงแม้ครูจะมีอุปกรณ์ สื่อ และเทคนิควิธีการสอนที่หลากหลาย แต่ผู้เรียนมีความแตกต่างระหว่างบุคคล ดังนั้นในการจัดการเรียนการสอนแต่ละครั้งทำให้ผู้เรียนบรรลุจุดประสงค์ที่ตั้งไว้ไม่เท่ากัน จึงต้องมีการปรับพื้นฐานการเรียนให้ผู้เรียนที่มีศักยภาพต่างกัน เพื่อเพิ่มผลสัมฤทธิ์ทางการเรียนรวมทั้งได้รับประสบการณ์ ความสนุกสนาน เพลิดเพลิน และเพิ่มความสัมพันธ์ในกลุ่มระหว่างครูผู้สอน และเพื่อนผู้เรียนที่มีความพร้อมทางด้านการเรียนจะเกิดการเรียนรู้อย่างรวดเร็ว การปรับพื้นฐานทางการเรียนจะช่วยพัฒนาทักษะด้านต่าง ๆ ของผู้เรียนให้มากขึ้น

**2. วัตถุประสงค์**

2.1 เพื่อให้ผู้เรียนมีพื้นฐานที่จะเรียนในชั้นประถมศึกษาปีที่ 1

2.2 เพื่อให้ผู้เรียนเรียมความพร้อมก่อนเข้าเรียน

2.3 เพื่อให้ผู้เรียนสร้างความคุ้นเคยกับเพื่อนและครู

**3. เป้าหมาย**

**3.1 เป้าหมายเชิงปริมาณ**

3.1.1 ร้อยละ 80 ของผู้เรียนที่เข้าเรียนชั้นประถมศึกษาปีที่ 1 เข้าเรียนปรับพื้นฐานในช่วง ปิดภาคเรียน

* 1. **เป้าหมายเชิงคุณภาพ**

3.2.1 ผู้เรียนที่เรียนปรับพื้นฐานได้รับความรู้ มีความพร้อมก่อนเข้าเรียน และสามารถอยู่ร่วมกับ

เพื่อนในกลุ่มได้

3.3.2 ผู้เรียนมีความรู้เพิ่มขึ้น

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
| 1 | ขั้นวางแผนดำเนินการ (PLAN)  ๑.๑ ประชุมคณะครูเพื่อวางแผนการจัดกิจกรรมให้กับนักเรียนเพื่อขอคำแนะนำจากครูทุกท่าน  ๑.2 จัดทำโครงการและเสนอขออนุมัติ  1.3 แต่งตั้งคณะกรรมการดำเนินงาน | ตุลาคม ๒๕๖5 | ผู้อำนวยการโรงเรียน/  นางสาววิชชุดา ชูใจ |
| 2 | ขั้นดำเนินการ (DO)  ๒.๑ ดำเนินการตามโครงการ  ๒.๑.๒ กิจกรรมการสอนปรับพื้นฐาน | เมษายน-พฤษภาคม 2566 | นางสาววิชชุดา ชูใจ |
| 3 | ขั้นตรวจสอบ ทบทวน และประเมินผล (CHECk)  ๓.๑ ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย ประสบผลสำเร็จตามวัตถุประสงค์และนโยบาย | พฤษภาคม ๒๕66 | ผู้อำนวยการโรงเรียน |
| 4 | ขั้นปรับปรุงแก้ไข/พัฒนา (ACT)  4.๑ สรุป รายงานผลการปฏิบัติงานต่อผู้อำนวยการ นำผลการตรวจสอบ ทบทวนและนิเทศงานไปใช้ปรับปรุง แก้ไข พัฒนาการดำเนินงานในโครงการในปีการศึกษาต่อไป | พฤษภาคม ๒๕66 | นางสาววิชชุดา ชูใจ |

**๕. ระยะเวลาและสถานที่ดำเนินงานการ**

ระยะเวลา ตุลาคม ๒๕๖5 ถึง พฤษภาคม ๒๕๖6

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

๖.๑ งบประมาณจำนวน 3,๐๐๐ บาท (ขอถัวจ่ายทุกรายการ)

๖.๒ รายละเอียดการใช้งบประมาณ

เงินอุดหนุนรายหัวนักเรียน จำนวน 3,๐๐๐ บาท

เงินรายได้สถานศึกษา จำนวน - บาท

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | กิจกรรมการสอนปรับพื้นฐาน  - ค่ากระดาษ เอ 4  - ค่ากระดาษปก  - ค่าพลาสติกเคลือบบัตร เอ 4 | - | - | 3,000 | 3,000 |
|  | **รวม** | **-** | **-** | **3,000** | **3,000** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| ๑. ร้อยละ ๘๐ ของนักเรียนมีส่วนเข้าร่วมในกิจกรรม | 1. การสังเกตพฤติกรรม  2. สอบถาม สำรวจผลการเรียนนักเรียน | 1. แบบสังเกตพฤติกรรมของนักเรียน  2. แบบสอบถาม |

**8. ผลที่คาดว่าจะได้รับ**

* 1. ผู้เรียนมีความรู้ทักษะขั้นพื้นฐานของชั้นประถมศึกษาปีที่ 1

(ลงชื่อ) ผู้เสนอโครงการ

(นางสาววิชชุดา ชูใจ)

ครูโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย